ສຫລ ໃຫ້ການຝຶກອົບຮົມ ພາສາອັງກິດ ຊຸດພິເສດ ແກ່ເຈົ້າໜ້າທີ່ລາວ
ອົງການຢູເສດ ຂອງ ສະຫະລັດ ໃຫ້ການຝຶກອົບຮົມ ພາສາອັງກິດ ຊຸດພິເສດ ແກ່ເຈົ້າໜ້າທີ່ ກະຊວງອຸດສາຫະກຳ ແລະ ການຄ້າ.
ສະຫະລັດຈັດໂຄງການຝຶກອົບຮົມພາສາອັງກິດພິເສດໃຫ້ແກ່ເຈົ້າໜ້າທີ່ ສປປ ລາວ ໃນອາທິດແລ້ວ ທ່ານນາງ ອາເລັກຊານເດຣຍ ຮົວຕາ ຫົວໜ້າອົງການພັດທະນາສາກົນ ຂອງສະຫະລັດ ຫຼື USAID ປະຈຳ ສປປ ລາວ ໄດ້ຮັບຮູ້ ການເຂົ້າຮ່ວມການຝຶກອົບຮົມ ພາສາອັງກິດ ກ່ຽວກັບທັກສະ ການຮ່າງ ວິເຄາະ ແລະ ປັບປຸງເອກະສານດ້ານກົດໝາຍ ໃຫ້ແກ່ພະນັກງານກະຊວງອຸດສາຫະກຳແລະການຄ້າ ເປັນເວລາ 5 ອາທິດ ຫຼັກສູດດັ່ງ ກ່າວ ແມ່ນອອກແບບມາ ໂດຍສະເພາະ ໃຫ້ພະນັກງານທີ່ເຮັດວຽກຕາງໜ້າ ສປປ ລາວ ໃນການເຈລະຈາການຄ້າລະດັບພາກພື້ນ ທ່ານ ນາງ ຣົວຕາ ໄດ້ກ່າວຕໍ່ຜູ້ເຂົ້າຮ່ວມການຝຶກອົບຮົມວ່າ ການສ້າງ ແລະການຜັນຂະ ຫຍາຍປະຊາຄົມເສດຖະກິດອາຊຽນໃຫ້ສອດຄ່ອງກັບວິໄສທັດປີ 2020 ຊຶ່ງຈະເຮັດໃຫ້ ມີການເຈລະຈາ ຮ່າງ ແລະ ປັບປຸງເອກະສານນິຕິກຳຈຳນວນຫຼາຍ ພວກເຮົາມີຈຸດປະ ສົງທີ່ຈະສະໜັບສະໜຸນ ສປປ ລາວ ເຂົ້າຮ່ວມໃນວຽກງານນີ້ຢ່າງເຕັມສ່ວນ ແລະພວກ ເຮົາຫວັງວ່າ ຫຼັກສູດນີ້ ຈະຊ່ວຍໃຫ້ບັນດາທ່ານນຳເອົາຄວາມຮູ້ທີ່ໄດ້ຮັບໄປໝູນໃຊ້ເຂົ້າ ໃນໜ້າທີ່ວຽກງານຂອງທ່ານຢ່າງເຕັມທີ່ ” ໃນອີກບໍ່ດົນ ບັນດານັກກົດໝາຍ ແລະ ວິຊາການອາວຸໂສດ້ານນະໂຍບາຍການຄ້າທີ່ ໄດ້ເຂົ້າຮ່ວມໃນຫຼັກສູດການຝຶກອົບຮົມນີ້ຈະໄດ້ເຂົ້າຮ່ວມຄະນະເຈລະຈາກ່ຽວກັບສັນ ຍາການຄ້າສອງຝ່າຍ ແລະຫຼາຍຝ່າຍ ພາຍຫຼັງຫົວໜ້າຄະນະເຈລະຈາ ສຳເລັດການ ປຶກສາຫາລືແລ້ວບັນດານັກກົດໝາຍແລະວິຊາການອາວຸໂສເຫຼົ່ານີ້ຮັບຜິດຊອບກວດ ກາເອກະສານ ການເຈລະຈາຂັ້ນສຸດທ້າຍ ເພື່ອໃຫ້ສະທ້ອນເຖິງເຈດຕະນາຂອງຜູ້ເຈ ລະຈາ ແລະ ພາສາທີ່ນຳໃຊ້ ແລະ ຮູບແບບການຂຽນສັນຍາ ໃຫ້ມີລັກສະນະສາກົນ ເອກະສານ ແລະ ການປຶກສາຫາລື ພາຍໃຕ້ການເຈລະຈາ ສ່ວນໃຫຍ່ເປັນພາສາອັງ ກິດທັງໝົດ ດັ່ງນັ້ນ ຂະແໜງການ ທີ່ກ່ຽວຂ້ອງຂອງລັດ ຈຶ່ງໄດ້ສະເໜີ ໃຫ້ອົງການ USAID ສະໜັບສະໜູນການຈັດຫຼັກສູດພາສາອັງກິດກ່ຽວກັບການເຈລະຈາການຄ້າ ດັ່ງກ່າວ ຫຼັກສູດທີ່ວ່ານີ້ ຝຶກສອນໂດຍອາຈານພາສາອັງກິດ ທີ່ເປັນເຈົ້າຂອງພາສາ ແລະມີປະ ສົບການສູງ ໃນເວລາຮຽນໄດ້ມີການຍົກເອົາບັນຫາຕົວຈິງ ຂຶ້ນມາແລກປ່ຽນ ແລະມີ ການແກ້ຂໍ້ຂ້ອງໃຈໂດຍກົງ ໃນອາທິດທຳອິດຂອງການຝຶກອົບຮົມໄດ້ມີການປະເມີນ ຜູ້ເຂົ້າຮ່ວມກ່ຽວກັບ ເຕັກນິກການຟັງ ແລະ ການປັບປຸງເອກະສານ ແລະຄຳສັບວິຊາ ສະເພາະ ອີງຕາມຜົນການປະເມີນ ອາຈານສອນ ໄດ້ປັບປຸງຫຼັກສູດ ໃຫ້ສອດຄ່ອງ ຕາມຄວາມຮຽກຮ້ອງຕ້ອງການສະເພາະຂອງຜູ້ເຂົ້າຮ່ວມ ນອກຈາກນັ້ນ ຍັງມີການ ສະແດງ ບົດບາດໃນເຈລະຈາ ແລະ ຫຼິ້ນເກມ ຊຶ່ງຊ່ວຍໃຫ້ຜູ້ເຂົ້າຮ່ວມ ໄດ້ພັດທະນາ ແລະ ນຳໃຊ້ພາສາອັງກິດ ດ້ານວິຊາສະເພາະ ທີ່ຈຳເປັນ ສຳລັບວຽກງານເຈລະຈາ ຢູ່ໃນພາກການຟັງ ຜູ້ເຂົ້າຮ່ວມໄດ້ຟັງ ບັນທຶກເຫດການຈຳລອງ ການເຈລະຈາກ່ຽວ ກັບການປັບປຸງສັນຍາສຳຄັນ ຂອງປະຊາຄົມ ເສດຖະກິດອາຊຽນ ຫລື AEC ຢູ່ໃນ ພາກຄໍາສັບວິຊາສະເພາະ ໄດ້ມີການອອກແບບໃຫ້ສອດຄ່ອງຕາມຄວາມຕ້ອງການ ຂອງຜູ້ເຂົ້າຮ່ວມຊຶ່ງເນັ້ນໃສ່ຄຳສັບ ແລະ ແນວຄວາມຄິດດ້ານການຄ້າ ນອກນັ້ນຍັງ ມີການສອນຮູບແບບ ແລະວິທີການຮ່າງນິຕິກຳ ຊຶ່ງເຮັດໃຫ້ຜູ້ເຂົ້ຮ່ວມ ມີໂອກາດຝຶກ ທັກສະໃໝ່ໆທີ່ໄດ້ຮຽນມາ ຫຼັກສູດການຝຶກອົບຮົບໄດ້ຮັບການສະໜັບສະໜູນຈາກອົງການ USAID ໂດຍຜ່ານ ໂຄງການຮ່ວມມືລາວ-ສະຫະລັດ ເພື່ອການເຊື່ອມໂຍງສາກົນແລະອາຊຽນ USAID LUNA II ໂຄງການ USAID LUNA II ນີ້ເປັນໂຄງການ ທີ່ຊ່ວຍໃຫ້ ສປປ ລາວ ເຊື່ອມໂຍງກັບເສດຖະກິດໂລກຫຼາຍຂຶ້ນໂດຍສະໜັບສະໜູນໃຫ້ເຈົ້າໜ້າທີ່ຂອງລັດ ພັດທະນາ ແລະ ຈັດຕັ້ງປະຕິບັດນະໂຍບາຍ ແລະ ລະບຽບການດ້ານເສດຖະກິດທີ່ ເໝາະສົມ ທັນສະໄໝ ໂປ່ງໃສ ແລະກວມລວມ